title: Решение (ОВППС) 2015/1863 на Съвета от 18 октомври 2015 година за изменение на Решение 2010/413/ОВППС относно ограничителни мерки срещу Иран

text:
               18.10.2015

               BG

               Официален вестник на Европейския съюз

               L 274/174

         РЕШЕНИЕ (ОВППС) 2015/1863 НА СЪВЕТА
   от 18 октомври 2015 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС (1) относно ограничителни мерки срещу Иран.

               (2)

               На 24 ноември 2013 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външните работи и политиката на сигурност („върховният представител“), постигнаха договореност с Иран за Съвместен план за действие, в който се набелязва подход за намиране на дългосрочно цялостно решение на иранския ядрен въпрос. Договорено беше процесът, който води до намирането на такова цялостно решение, да включва като първа стъпка предприемането от двете страни на първоначални, договорени по взаимно съгласие мерки, с продължителност от шест месеца, които да се подновяват по взаимно съгласие.

               (3)

               На 2 април 2015 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител, постигнаха с Иран договореност по основните параметри на Съвместен всеобхватен план за действие (СВПД).

               (4)

               На 14 юли 2015 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител, постигнаха договореност с Иран за дългосрочно цялостно решение на иранския ядрен въпрос. Цялостното изпълнение на СВПД ще гарантира изключително мирния характер на иранската ядрена програма и ще осигури пълната отмяна на всички свързани с ядрения въпрос санкции.

               (5)

               На 20 юли 2015 г. Съветът за сигурност на Организацията на обединените нации прие Резолюция 2231 (2015), с която се одобрява СВПД, призовава се за цялостното му изпълнение съгласно графика, установен в СВПД, и се предвиждат действия, които да се изпълняват в съответствие със СВПД.

               (6)

               На 20 юли 2015 г. Съветът приветства и подкрепи СВПД и се ангажира да спазва неговите условия и да следва договорения план за изпълнение. Съветът изцяло подкрепи и Резолюция 2231 (2015) на Съвета за сигурност на ООН.

               (7)

               Освен това Съветът отново изтъкна, че действията и ангажиментите на Съюза в рамките на СВПД, свързани с отмяната на санкциите, ще се изпълняват в съответствие с графика и подробните условия, определени в СВПД, и че отмяната на икономическите и финансовите санкции ще влезе в сила, след като Международната агенция за атомна енергия (МААЕ) потвърди, че Иран е изпълнил задълженията си в ядрената област, предвидени в СВПД.

               (8)

               Съветът отбеляза, че срокът на действие на разпоредбите в рамките на съвместния план за действие, договорен в Женева през 2013 г., е продължен с още шест месеца, за да се обхване периодът, докато МААЕ потвърди, че Иран е предприел тези действия.

               (9)

               Ангажиментът на Съюза да отмени всички санкции във връзка с ядрената дейност в съответствие със СВПД не засяга механизма за разрешаване на спорове, посочен в СВПД, нито повторното въвеждане на санкции от страна на Съюза в случай на съществено неспазване от страна на Иран на неговите ангажименти, поети в рамките на СВПД.

               (10)

               В случай на повторно въвеждане на санкции от страна на Съюза ще бъде предоставена адекватна защита за за изпълнението на договори, сключени в съответствие с СВПД докато отмяната на санкциите е била в сила, като тази защита е в съответствие с предишните разпоредби от времето на първоначално наложените санкции.

               (11)

               В Резолюция 2231 (2015) на Съвета за сигурност на ООН се предвижда, че при изпълнение на предвидените в СВПД задължения на Иран в ядрената област, което е било потвърдено от МААЕ, действието на разпоредбите на резолюции 1696 (2006), 1737 (2006), 1747 (2007), 1803 (2008), 1835 (2008), 1929 (2010) и 2224 (2015) на Съветът за сигурност на ООН следва да се прекрати.

               (12)

               В Резолюция 2231 (2015) на Съвета за сигурност на ООН освен това се предвижда, че държавите следва да изпълняват съответните разпоредби, съдържащи се в изявлението от 14 юли 2015 г. на Германия, Китай, Обединеното кралство, Руската федерация, Съединените американски щати, Франция и Европейския съюз, приложено като приложение Б към Резолюция 2231 (2015) на Съвета за сигурност на ООН, чиято цел е насърчаване на прозрачността и създаване на атмосфера, която да доведе до цялостното изпълнение на СВПД.

               (13)

               Съответните разпоредби, съдържащи се изявлението от 14 юли 2015 г., включват механизъм за преглед и предвиждат вземане на решения по свързани с ядрената област трансфери към Иран или дейности с Иран, ограничения върху оръжията и балистичните ракети, както и забрана за издаване на визи и мерки за замразяване на активи, приложими спрямо определени лица и образувания.

               (14)

               В съответствие със СВПД държавите членки, следва да прекратят прилагането на всички свързани с ядрената програма икономически и финансови санкции на Съюза в момента, когато Иран изпълни договорените мерки в ядрената област и това бъде потвърдено от МААЕ.

               (15)

               Освен това държавите членки следва да въведат на същата дата разрешителен режим за преглед и вземане на решения относно свързани с ядрената област трансфери към Иран или дейности с Иран, които не попадат в обхвата на Резолюция 2231 (2015) на Съвета за сигурност на ООН, в пълно съответствие със СВПД.

               (16)

               В съответствие със СВПД ще бъде създадена съвместна комисия, състояща се от представители на Иран и Германия, Китай, Обединеното кралство, Руската федерация, Съединените американски щати и Франция, заедно с върховния представител, която да наблюдава изпълнението на този СВПД и ще осъществява функциите, предвидени в този СВПД.

               (17)

               Необходими са по-нататъшни действия от страна на Съюза за изпълнение на някои мерки, предвидени в настоящото решение.

               (18)

               Поради това Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/413/ОВППС се изменя, както следва:

               1)

               В член 1 параграф 2 се заменя със следното:
               „2.   Забраната в параграф 1 не се прилага към прекия или непрекия трансфер към или за ползване във, или в полза на Иран през териториите на държавите членки, на изделия, посочени в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода.“

               2)

               В член 15 параграфи 1, 2, 5 и 6 се заменят със следното:
               „1.   Държавите членки извършват проверка, в съгласие с националните си органи и в съответствие с националното си законодателство, и при зачитане на международното право, и по-специално морското право и съответните международни споразумения в областта на гражданското въздухоплаване, на всички товарни пратки към и от Иран на техните територии, включително морски пристанища и летища, ако имат информация, даваща достатъчно основания да се смята, че товарът съдържа изделия, чиято доставка, продажба, трансфер или износ са предприети в нарушение на настоящото решение.
               2.   Държавите членки, в съответствие с международното право и по-специално морското право, могат да изискат проверки на плавателни съдове в открито море със съгласието на държавата на знамето, ако имат информация, даваща достатъчно основания да се смята, че плавателните съдове превозват изделия, чиято доставка, продажба, трансфер или износ са предприети в нарушение на настоящото решение.
               5.   Когато се предприеме проверка в съответствие с параграфи 1 или 2, държавите членки конфискуват и неутрализират (например като разрушат или направят употребата невъзможна, или складират или прехвърлят към държава, различна от държавата на произход или местоназначение, с цел унищожаване) изделия, чиято доставка, продажба, трансфер или износ са предприети в нарушение на настоящото решение. Конфискацията и неутрализирането ще се извършват за сметка на вносителя или, ако не е възможно тези разходи да бъдат възстановени от вносителя, те могат, в съответствие с националното законодателство, да бъдат възстановени от всяко друго лице или образувание, отговорно за опита за извършване на незаконна доставка, продажба, трансфер или износ.
               6.   Забранява се предоставянето от граждани на държавите членки или от територии под юрисдикцията на държавите членки на услуги, свързани със зареждане с гориво или доставки за корабите, или друг вид обслужване на кораби, за плавателни съдове, притежавани от Иран или наети по договор от Иран, включително чартърни плавателни съдове, ако тези лица разполагат с информация, даваща достатъчно основания да се смята, че тези плавателни съдове превозват изделия, чиято доставка, продажба, трансфер или износ са предприети в нарушение на настоящото решение, освен ако предоставянето на такива услуги е необходимо с хуманитарна цел или докато товарът бъде инспектиран — и конфискуван и неутрализиран, ако е необходимо — в съответствие с параграфи 1, 2 и 5.“.

               3)

               Член 18 се заменя със следното:
               „Предоставянето от граждани на държавите членки или от териториите на държавите членки на инженерни услуги или услуги по поддръжката на ирански товарни самолети се забранява, ако има информация, даваща достатъчно основания да се смята, че товарният самолет превозва изделия, чиято доставка, продажба, трансфер или износ са предприети в нарушение на настоящото решение, освен ако предоставянето на такива услуги е необходимо с хуманитарна цел или от гледна точка на безопасността, или докато товарът бъде инспектиран — и конфискуван и неутрализиран, ако е необходимо — в съответствие с член 15, параграфи 1 и 5.“.

               4)

               В член 19, параграф 1 се добавят следните букви:

                           „г)

                           други лица, посочени от Съвета за сигурност като участвали в създаващи опасност от разпространение ядрени дейности на Иран, пряко свързани с такива дейности или предоставяли подкрепа за такива дейности, предприети в нарушение на задълженията на Иран съгласно Съвместния всеобхватен план за действие (СВПД), или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН; които са помагали на посочени лица или образувания да заобикалят или да действат не в съответствие със СВПД или Резолюция 2231 (2015) на Съвета за сигурност на ООН; които са действали от името или под ръководството на посочени лица или образувания, изброени в приложение III.

                           д)

                           други лица, необхванати от приложение III, които са участвали в създаващи опасност от разпространение ядрени дейности на Иран, били са пряко свързани с такива дейности или са предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН или в настоящото решение; които са помагали на посочени лица или образувания да заобикалят или да действат не в съответствие със СВПД, Резолюция 2231 (2015) на Съвета за сигурност на ООН или настоящото решение; които са действали от името или под ръководството на посочени лица или образувания, изброени в приложение IV.“.

               5)

               В член 19 параграф 2 се заменя със следното:
               „2.   Забраната в параграф 1 от настоящия член не се прилага към транзита през териториите на държавите членки за целите на дейности, пряко свързани с изделията, посочени в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода.“.

               6)

               В член 19, параграф 7 подточка ii) се заменя със следното:

                           „ii)

                           постигане на напредък по целите на Резолюция 2231 (2015) на Съвета за сигурност на ООН, включително когато става дума за член ХV от Устава на МААЕ;“.

               7)

               В член 19 параграфи 9 и 10 се заменят със следното:
               „9.   Когато по силата на параграфи 4, 5 и 7 държава членка разреши влизането или транзитното преминаване през територията си на лица, изброени в приложения I, II, III или IV, разрешението се ограничава до целта, за която се дава, и до лицата, за които се отнася.
               10.   Държава членка, която иска да предостави изключенията, посочени в параграф 7, подточки i) и ii), представя предлаганите разрешения на Съвета за сигурност за одобрение.“.

               (8)

               В член 20, параграф 1 се добавят следните букви:

                           „г)

                           други лица и образувания, посочени от Съвета за сигурност като участвали в създаващи опасност от разпространение ядрени дейности на Иран, пряко свързани с такива дейности или предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН; които са помагали на посочени лица или образувания да заобикалят или да действат не в съответствие със СВПД или Резолюция 2231 (2015) на Съвета за сигурност на ООН; които са действали от името или под ръководството на посочени лица или образувания, или са били притежавани или контролирани от посочени лица и образувания, изброени в приложение III;

                           д)

                           други лица и образувания, необхванати от приложение III, които са участвали в създаващи опасност от разпространение ядрени дейности на Иран, били са пряко свързани с такива дейности или са предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН или в настоящото решение; които са помагали на посочени лица или образувания да заобикалят или да действат не в съответствие със СВПД, Резолюция 2231 (2015) на Съвета за сигурност на ООН или настоящото решение; които са действали от името или под ръководството на посочени лица или образувания, или са били притежавани или контролирани от посочени лица и образувания, изброени в приложение IV.“.

               9)

               В член 20, параграф 3, заключителните думи се заменят със следното:
               „след уведомяване от съответната държава членка на Съвета за сигурност за намерението да разреши, ако е целесъобразно, достъп до такива финансови средства и икономически ресурси и при липса на отрицателно решение от Съвета за сигурност в рамките на пет работни дни от уведомяването.“.

               10)

               В член 20 параграф 4 се заменя със следното:
               „4.   Могат да се направят изключения също за финансови средства и икономически ресурси, които са:

                           а)

                           необходими за извънредни разходи, след уведомление от съответната държава членка и одобрение от Съвета за сигурност;

                           б)

                           предмет на съдебно, административно или арбитражно обезпечение или решение, в който случай финансовите средства и икономическите ресурси може да се ползват за удовлетворяване обезпечените претенции или за изпълнение на решението, при условие че обезпечението или решението е постановено преди приемането на Резолюция 1737 (2006) на Съвета за сигурност на ООН и не е в полза на лице или образувание, посочени в параграф 1 от настоящия член, след уведомяване на Съвета за сигурност от съответната държава членка;

                           в)

                           необходими за дейности, пряко свързани с изделията, посочени в точка 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода.

                           г)

                           необходими за проекти по линия на сътрудничеството в ядрената област за граждански цели, описани в приложение III към СВПД, след уведомяване на Съвета за сигурност от съответната държава членка и одобрение от негова страна;

                           д)

                           необходими за дейности, пряко свързани с изделията, посочени в членове 26в и 26г, или за всяка друга дейност, необходима за изпълнението на СВПД, след уведомяване на Съвета за сигурност от съответната държава членка и одобрение от негова страна.“.

               11)

               В член 20 параграф 6 се заменя със следното:
               „6.   Параграф 1 не възпрепятства определено лице или образувание от извършване на плащане, дължимо по договор, сключен преди включването на същото лице или образувание в списъка, при условие че съответната държава членка е установила, че:

                           а)

                           договорът няма връзка с които и да е от забранените изделия, материали, оборудване, стоки, технологии, помощ, обучение, финансова помощ, инвестиции, брокерство или услуги, посочени в настоящото решение;

                           б)

                           плащането не се получава пряко или косвено от лице или образувание, посочени в параграф 1;

                     и след уведомяване на Съвета за сигурност, десет работни дни преди даването на разрешение, от съответната държава членка за намерението да извърши или да получи такива плащания, или да разреши, когато е уместно, размразяването на финансови средства или икономически ресурси за тази цел.“.

               12)

               Член 22 се заменя със следното:
               „Не се удовлетворяват искания, включително за обезщетения, нито други подобни искания като искания за компенсации или искания по гаранции във връзка с договор или транзакция, чието изпълнение е засегнато пряко или косвено, изцяло или частично вследствие на мерките, предприети в съответствие с резолюции 1737 (2006), 1747 (2007), 1803 (2008), 1929 (2010), 2231 (2015) на Съвета за сигурност на ООН, включително мерки на Съюза или на държава членка в съответствие със, изисквани от или във връзка с изпълнението на съответните решения на Съвета за сигурност, или мерки, обхванати от настоящото решение, на посочените лица или образувания, включени в приложения I, II, III или IV или на други лица или образувания в Иран, включително на правителството на Иран, или на лица или образувания, които предявяват искания чрез или за сметка на такива лица или образувания.“.

               13)

               Член 23 се заменя със следното:
               „1.   Съветът внася промени в приложения I и III въз основа на решенията, вземани от Съвета за сигурност.
               2.   Съветът, с единодушно решение по предложение на държавите членки или на върховния представител на Съюза по въпросите на външните работи и политиката на сигурност, изготвя списъка в приложения II и IV и приема изменения по него.“.

               14)

               В член 24 параграфи 1 и 2 се заменят със следното:
               „1.   Когато Съветът за сигурност включва в списъка лице или образувание, Съветът включва това лице или образувание в приложение III.
               2.   Когато Съветът реши да подложи лице или образувание на мерките, посочени в член 19, параграф 1, букви б), в) и д) и в член 20, параграф 1, букви б), в) и д), той изменя съответно приложения II и IV.“.

               15)

               Член 25 се заменя със следното:
               „1.   Приложения I, II, III и IV включват основанията за включване в списъка на вписаните лица и образувания, както е предвидено от Съвета за сигурност или от Комитета по отношение на приложение I и от Съвета за сигурност по отношение на приложение III.
               2.   Приложения I, II, III и IV също включват, когато е налице, необходимата информация за идентифициране на съответните лица или образувания, както е предвидено от Съвета за сигурност или от Комитета по отношение на приложение I и от Съвета за сигурност по отношение на приложение III. По отношение на лицата подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията подобна информация може да включва наименованията, мястото и датата на регистрация, регистрационния номер и мястото на дейност. Приложения I, II, III и IV включват също датата на посочване.“.

               16)

               В член 26 параграф 4 се заменя със следното:
               „4.   Спира се прилагането на мерките, посочени в член 19, параграф 1, буква а), член 20, параграф 1, буква а), член 20, параграфи 2 и 12, доколкото се отнасят за лицата и образуванията, включени в списъка в приложение V.
               5.   Спира се прилагането на мерките, посочени в член 19, параграф 1, букви б) и в), член 20, параграф 1, букви б) и в), член 20, параграфи 2 и 12, доколкото се отнасят за лицата и образуванията, включени в списъка в приложение VI.“.

               17)

               Член 26а се заменя със следното:
               „Член 26a
               1.   Спира се прилагането на мерките, предвидени в член 1, параграф 1, букви a), б), г) и д), членове 2, 3, 3a, 3б, 3в, 3г, 3д, 4, 4a, 4б, 4в, 4г, 4д, 4е, 4ж, 4з, 4и, 4й, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18б, член 20, параграфи 7, 11, 13 и 14, членове 21 и 26б.“.

               18)

               Вмъкват се следните членове:
               „Член 26в
               1.   Пряката или непряката доставка, продажба или трансфер към или за ползване във, или в полза на Иран от граждани на държавите членки или през териториите на държавите членки, или чрез използване на плавателни съдове или въздухоплавателни средства под тяхна юрисдикция, на следните изделия, материали, оборудване, стоки и технологии, независимо дали са с произход от техните територии или не, подлежат на одобрение за всеки отделен случай от страна на Съвета за сигурност:

                           а)

                           всички изделия, материали, оборудване, стоки и технологии, изброени в списъка на Групата на ядрените доставчици;

                           б)

                           всякакви други изделия, ако държавата членка определи, че те биха могли да допринесат за дейности, свързани с преработката или обогатяването на уран или с производството на тежка вода, несъвместими със СВПД.

                     2.   Изискването в параграф 1 от настоящия член не се прилага към доставката, продажбата или трансфера към Иран на оборудването, посочено в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначено за реактори с лека вода.
               3.   Държавите членки, които участват в дейностите, посочени в параграфи 1 и 2, гарантират, че:

                           а)

                           са спазени изискванията, в зависимост от случая, на насоките, посочени в списъка на Групата на ядрените доставчици;

                           б)

                           са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие;

                           в)

                           уведомяват, в зависимост от случая, Съвета за сигурност в рамките на десет дни от доставката, продажбата или трансфера; и

                           г)

                           в случай на доставени изделия, материали, оборудване, стоки и технологии, включени в списъка на Групата на ядрените доставчици, уведомяват и МААЕ в срок от десет дни от доставката, продажбата или трансфера.

                     4.   Изискването в параграф 1 не се отнася за доставката, продажбата или трансфера на изделия, материали, оборудване, стоки и технологии и предоставянето на всякаква свързана с това техническа помощ, обучение, финансово подпомагане, инвестиции, посредничество или други услуги, които са пряко свързани със:

                           а)

                           необходимото преустройство на две каскади от обекта „Фордо“ за производството на стабилни изотопи;

                           б)

                           износа на ирански обогатен уран в количества над 300 kg в замяна на природен уран; или

                           в)

                           модернизирането на реактора в Арак въз основа на договорен идеен проект и впоследствие — на приетия окончателен проект за този реактор;

                     при условие че държавите членки гарантират, че:

                           г)

                           всички тези дейности се предприемат в строго съответствие със СВПД;

                           д)

                           уведомяват Съвета за сигурност и съвместната комисия десет дни предварително за такива дейности;

                           е)

                           са спазени изискванията, в зависимост от случая, на насоките, посочени в списъка на Групата на ядрените доставчици;

                           ж)

                           са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие; и

                           з)

                           в случай на доставени изделия, материали, оборудване, стоки и технологии, включени в списъка на Групата на ядрените доставчици, уведомяват и МААЕ в срок от десет дни от доставката, продажбата или трансферите.

                     5.   Предоставянето на техническа помощ или обучение, финансиране или финансово подпомагане, инвестиции, брокерски или други услуги, свързани с доставката, продажбата, трансфера, производството или употребата на изделията, материалите, оборудването, стоките и технологиите, посочени в параграф 1, на което и да е лице, образувание, орган в Иран или за използване в Иран подлежат на одобрение за всеки отделен случай от Съвета за сигурност.
               6.   Инвестициите на територии, които са под юрисдикцията на държавите членки, от страна на Иран, неговите граждани и образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с добиването на уран или производството и употребата на ядрени материали, изброени в част 1 от списъка на Групата на ядрените доставчици, подлежат на одобрение за всеки отделен случай от Съвета за сигурност.
               7.   Доставката от Иран, от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран, подлежи на одобрение за всеки отделен случай от съвместната комисия.
               8.   Съответната държава членка уведомява другите държави членки за всяко одобрение, предоставено в съответствие със или за дейности, предприети съгласно настоящия член.
               Член 26г
               1.   Пряката или непряката доставка, продажба или трансфер на, или за употреба във, или в полза на Иран от граждани на държавите членки или през териториите на държавите членки, или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, които не са обхванати от член 26в или член 26д, независимо дали са с произход от техните територии или не, които могат да допринесат за дейности, свързани с преработка или обогатяване на уран, с производство на тежка вода или други дейности, несъвместими със СВПД, подлежат на даване на разрешение от компетентните органи на изнасящата държава членка за всеки отделен случай.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Изискването в параграф 1 не се прилага към доставката, продажбата или трансфера към Иран на оборудването, посочено в същия параграф, предназначено за реактори с лека вода.
               3.   Държавите членки, които участват в дейностите, посочени в параграфи 1 и 2, гарантират, че са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие.
               4.   Държавите членки, които участват в дейностите, посочени в параграф 2, гарантират, че ще уведомят другите държави членки в рамките на десет дни за тези дейности.
               5.   Изискването в параграф 1 не се отнася за доставката, продажбата или трансфера на изделия, материали, оборудване, стоки и технологии и предоставянето на всякаква свързана с това техническа помощ, обучение, финансово подпомагане, инвестиции, брокерски или други услуги, които са пряко свързани със:

                           а)

                           необходимото преустройство на две каскади от обекта „Фордо“ за производството на стабилни изотопи;

                           б)

                           износа на ирански обогатен уран в количества над 300 kg в замяна на природен уран; или

                           в)

                           модернизирането на реактора в Арак въз основа на договорен идеен проект и впоследствие — на приетия окончателен проект за този реактор;

                     при условие че държавите членки гарантират, че:

                           г)

                           всички тези дейности се предприемат в строго съответствие със СВПД;

                           д)

                           уведомяват другите държави членки десет дни предварително за такива дейности; и

                           е)

                           са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие.

                     6.   Предоставянето на техническа помощ или обучение, финансиране или финансова помощ, инвестиции, брокерски или други услуги, свързани с доставката, продажбата, трансфера, производството или употребата на изделията, материалите, оборудването, стоките и технологиите, посочени в параграф 1, на което и да е лице, образувание, орган в Иран или за използване в Иран подлежат на даване на разрешение от компетентните органи на съответната държава членка за всеки отделен случай.
               7.   Инвестициите на територии, които са под юрисдикцията на държавите членки, от страна на Иран, неговите граждани и образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с технологиите, посочени в параграф 1, подлежат на даване на разрешение от компетентните органи на съответната държава членка за всеки отделен случай.
               8.   Доставката от Иран, от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран, подлежи на одобрение от компетентните органи на съответната държава членка за всеки отделен случай.
               9.   Компетентните органи на държавите членки не предоставят разрешение за доставка, продажба, трансфер или поръчка на изделия, материали, оборудване, стоки и технологии, посочени в параграф 1, ако установят, че съответната доставка, продажба, трансфер или поръчка, или предоставянето на съответната услуга, биха допринесли за дейности, несъвместими със СВПД.
               10.   Съответната държава членка уведомява другите държави членки за намерението си да предостави разрешение съгласно настоящия член най-малко десет дни предварително.
               Член 26д
               1.   Забранява се пряката или непряката доставка, продажба или трансфер на, или за употреба в, или в полза на Иран от граждани на държавите членки или през териториите на държави членки, или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, съдържащи се в списъка на Режима за контрол върху ракетните технологии, или на всяко допълнително изделие, което може да допринесе за разработването на системи носители на ядрени оръжия, независимо дали са с произход от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Забранява се също:

                           а)

                           предоставянето на техническа помощ или обучение, инвестиции или брокерски услуги, свързани с изделия, материали, оборудване, стоки и технологии, посочени в параграф 1, или с предоставянето, производството, поддръжката и употребата на тези изделия, материали, оборудване, стоки и технологии, пряко или косвено, на което и да било лице, образувание или орган в Иран или за ползване в Иран;

                           б)

                           предоставянето на финансиране или финансова помощ, свързана с изделия и технологии, посочени в параграф 1, включително по-специално безвъзмездни средства, заеми и застраховка на експортни кредити, за каквато и да било доставка, продажба, трансфер или износ на тези изделия и технологии или за предоставянето на свързана с тях техническа помощ, обучение, услуги или помощ, пряко или косвено, на което и да било лице, образувание или орган в Иран или за ползване в Иран;

                           в)

                           участието, съзнателно или умишлено, в дейности, чиято цел или резултат е заобикалянето на забраните, посочени в букви а) и б);

                           г)

                           инвестирането на територии, които са под юрисдикцията на държавите членки, от страна на Иран, негови граждани или образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с технологиите, посочени в параграф 1.

                     3.   Забранява се доставката от Иран, от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран.
               Член 26е
               1.   Продажбата, доставката и трансферът на Иран на графит и сурови метали или полуготови метални изделия, като алуминий и стомана, от граждани на държавите членки или от териториите на държавите членки, или използването на плавателни съдове или въздухоплавателни средства под юрисдикцията на държавите членки, подлежат на разрешение от компетентния орган на изнасящата държава членка независимо дали са с произход от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Предоставянето на:

                           а)

                           техническа помощ или обучение и други услуги, свързани с изделията, посочени в параграф 1;

                           б)

                           финансиране или финансова помощ за каквато и да било доставка, продажба, или трансфер на изделията, посочени в параграф 1, или за осигуряване на свързана с тях техническа помощ и обучение

                     също подлежат на разрешение от компетентния орган на съответната държава членка.
               3.   Компетентните органи на държавите членки не предоставят разрешение за доставка, продажба или трансфер на изделията, материалите, оборудването, стоките и технологиите, посочени в параграф 1, ако:

                           а)

                           счетат, че въпросната доставка, продажба или трансфер, или предоставянето на въпросната услуга:

                                       i)

                                       биха допринесли за дейности, свързани с преработката или обогатяването на уран, или с производството на тежка вода или други свързани с ядрената област дейности, несъвместими със СВПД;

                                       ii)

                                       биха допринесли за военната програма или програмата за балистични ракети на Иран; или

                                       iii)

                                       биха донесли пряка или косвена полза за иранската Ислямска революционна гвардия.

                           б)

                           договорите за доставка на такива изделия или помощ не включват подходящи гаранции по отношение на крайния потребител.

                     4.   Съответната държава членка уведомява другите държави членки за намерението си да предостави разрешение съгласно настоящия член най-малко десет предварително.
               Член 26ж
               1.   Продажбата, доставката и трансферът към Иран на софтуер за интеграция на промишлени производствени процеси от граждани на държавите членки или от териториите на държавите членки, или чрез използване на плавателни съдове или въздухоплавателни средства под юрисдикцията на държавите членки, подлежат на разрешение от компетентния орган на изнасящата държава членка, независимо дали софтуерът е с произход от техните територии или не.
               Съюзът предприема необходимите мерки за определяне на съответните изделия, които да бъдат обхванати от настоящата разпоредба.
               2.   Предоставянето на:

                           а)

                           техническа помощ или обучение и други услуги, свързани с изделията, посочени в параграф 1;

                           б)

                           финансиране или финансова помощ за каквато и да било доставка, продажба, или трансфер на изделията, посочени в параграф 1, или за осигуряване на свързана с тях техническа помощ и обучение

                     също подлежат на разрешение от компетентния орган на съответната държава членка.
               3.   Компетентните органи на държавите членки не предоставят разрешение за доставка, продажба или трансфер на изделията, материалите, оборудването, стоките и технологиите, посочени в параграф 1, ако:

                           а)

                           счетат, че въпросната доставка, продажба или трансфер, или предоставянето на въпросната услуга:

                                       i)

                                       биха допринесли за дейности, свързани с преработката или обогатяването на уран или с производството на тежка вода или други свързани с ядрената област дейности, несъвместими със СВПД;

                                       ii)

                                       биха допринесли за военната програма или програмата за балистични ракети на Иран; или

                                       iii)

                                       биха донесли пряка или косвена полза за иранската Ислямска революционна гвардия.

                           б)

                           договорите за доставка на такива изделия или помощ не включват подходящи гаранции по отношение на крайния потребител.

                     4.   Съответната държава членка уведомява другите държави членки за намерението си да предостави разрешение съгласно настоящия член най-малко десет дни предварително.“.

               19)

               Добавят се приложенията, съдържащи се в приложенията към настоящото решение.

         Член 2
   Настоящото решение влиза в сила в деня след публикуването му в Официален вестник на Европейския съюз.
   Прилага се от датата, на която Съветът е отбелязал, че генералният директор на МААЕ е представил доклад до управителния съвет на МААЕ и до Съвета за сигурност на ООН, който потвърждава, че Иран е предприел мерките, посочени в точки 15.1—15.11 от приложение V към СВПД. Датата на прилагане се публикува в същия ден в Официален вестник на Европейския съюз.

      Съставено в Брюксел на 18 октомври 2015 година.

            За Съвета

            Председател

         J. ASSELBORN

      (1)  Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (ОВ L 195, 27.7.2010 г., стр. 39).

      ПРИЛОЖЕНИЕ I

            „ПРИЛОЖЕНИЕ III

               Списък на лицата, посочени в член 19, параграф 1, буква г), и на лицата и образуванията, посочени в член 20, параграф 1, буква г)

                        А.

                        Лица

                        Б.

                        Образувания“

      ПРИЛОЖЕНИЕ II

            „ПРИЛОЖЕНИЕ IV

               Списък на лицата, посочени в член 19, параграф 1, буква д), и на лицата и образуванията, посочени в член 20, параграф 1, буква д)

                        А.

                        Лица

                        Б.

                        Образувания“

      ПРИЛОЖЕНИЕ III

            „ПРИЛОЖЕНИЕ V

               СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 26, ПАРАГРАФ 4

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        ATOMIC ENERGY ORGANISATION OF IRAN (AEOI) (Организация за атомна енергия на Иран)

                        7.

                        BAKHTIAR, Haleh

                        8.

                        BEHZAD, Morteza

                        9.

                        ESFAHAN NUCLEAR FUEL RESEARCH AND PRODUCTION CENTRE (NFRPC) и ESFAHAN NUCLEAR TECHNOLOGY CENTRE (ENTC) (Ядрен научноизследователски и производствен център в Еsfahan и Център за ядрени технологии в Еsfahan)

                        10.

                        FIRST EAST EXPORT BANK, P.L.C.:

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        KARAJ NUCLEAR RESEARCH CENTRE (Център за изследвания в областта на атомната енергия в Karaj)

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY (Енергийна компания „Mesbah“)

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        NUCLEAR RESEARCH CENTER FOR AGRICULTURE AND MEDICINE (Ядрен научноизследователски център в областта на селското стопанство и медицината)

                        26.

                        PARS TRASH COMPANY (Фирма за отпадъци „Pars“)

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY“

      ПРИЛОЖЕНИЕ IV

            „ПРИЛОЖЕНИЕ VI

               СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 26, ПАРАГРАФ 5

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        BONAB RESEARCH CENTER

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        CENTRAL BANK OF IRAN

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL A.K.A.E-SAIL SHIPPING COMPANY (E-Sail, известно още като E-Sail Shipping Company)

                        69.

                        ETA NARI NAVIGATION LTD

                        70.

                        ETERNAL EXPERT LTD

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, Dr Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD

                        96.

                        GOLDEN SUMMIT INVESTMENTS LTD

                        97.

                        GOLDEN WAGON DEVELOPMENT LTD

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD

                        102.

                        GREAT EQUITY INVESTMENTS LTD

                        103.

                        GREAT METHOD LTD

                        104.

                        GREAT PROSPECT INTERNATIONAL LTD

                        105.

                        HAFIZ DARYA SHIPPING LINES

                        106.

                        HARVEST SUPREME LTD

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION (Организация за индустриално развитие и обновяване)

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRAN FUEL CONSERVATION ORGANIZATION

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140.

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR COMPANY

                        157.

                        KING PROSPER INVESTMENTS LTD

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING COMPANY

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD

                        172.

                        MAZANDARAN CEMENT COMPANY

                        173.

                        MEHR CAYMAN LTD

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177.

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        MINISTRY OF ENERGY (Министерство на енергетиката)

                        183.

                        MINISTRY OF PETROLEUM (Министерство на петрола)

                        184.

                        MODALITY LTD

                        185.

                        MODERN ELEGANT DEVELOPMENT LTD

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (известна също като: NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        NUCLEAR FUEL PRODUCTION AND PROCUREMENT COMPANY

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        RESEARCH INSTITUTE OF NUCLEAR SCIENCE & TECHNOLOGY (Научноизследователски институт за ядрена наука и технология)

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (NUCLEAR REACTORS FUEL COMPANY) (Компания за гориво за ядрени реактори „Sureh“)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION“


title: Решение (ЕС) 2016/456 на Европейската централна банка от 4 март 2016 година относно реда и условията за извършване на разследвания в Европейската централна банка от Европейската служба за борба с измамите във връзка с предотвратяването на измами, корупция и всякакви други незаконни дейности, засягащи финансовите интереси на Съюза (ЕЦБ/2016/3)

text:
               30.3.2016

               BG

               Официален вестник на Европейския съюз

               L 79/34

         РЕШЕНИЕ (ЕС) 2016/456 НА ЕВРОПЕЙСКАТА ЦЕНТРАЛНА БАНКА
   от 4 март 2016 година
   относно реда и условията за извършване на разследвания в Европейската централна банка от Европейската служба за борба с измамите във връзка с предотвратяването на измами, корупция и всякакви други незаконни дейности, засягащи финансовите интереси на Съюза (ЕЦБ/2016/3)
   (преработен текст)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз,
   като взе предвид Устава на Европейската система на централните банки и на Европейската централна банка, и по-специално член 12.3 от него,
   като взе предвид Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (1), и по-специално член 4, параграфи 1 и 7 от него,
   като има предвид, че:

               (1)

               Регламент (ЕС, Евратом) № 883/2013 предвижда, че Европейската служба за борба с измамите (наричана по-долу „Службата“) следва да образува и провежда административни разследвания за измама (наричани по-долу „вътрешни разследвания“) в рамките на институциите, органите, службите и агенциите, които са създадени с или на основание Договорите, с цел борба с измамите, корупцията и всякакви други незаконни дейности, засягащи финансовите интереси на Съюза. За тази цел тя разследва сериозни въпроси, свързани с изпълнението на служебните задължения, представляващи неизпълнение на задълженията от страна на длъжностни лица и други служители на Съюза, които подлежат на дисциплинарно или в зависимост от случая на наказателно производство, или еквивалентно неизпълнение на задължения от страна на членове на институции и органи, началници на служби и агенции или членове на персонала на институции, органи, служби и агенции, които не са обект на Правилника за длъжностните лица и Условията за работа на другите служители на Съюза (наричани по-долу „Правилник за персонала“).

               (2)

               За Европейската централна банка (ЕЦБ) тези професионални задължения, по-специално задълженията във връзка с професионалното поведение и професионалната тайна, се съдържат във: a) Условията за работа на персонала на Европейската централна банка; б) Правилата за персонала на Европейската централна банка; в) приложение IIб към Условията за работа на персонала относно условията за наемане на работа за кратък срок; и г) Правилата на Европейската централна банка за наемане на работа за кратък срок, а допълнителни указания са дадени в: д) Кодекса за поведение за членовете на Управителния съвет (2); е) Допълнителния кодекс за Етичните критерии за членовете на Изпълнителния съвет на Европейската централна банка (3); и ж) Кодекса за поведение за членовете на Надзорния съвет на Европейската централна банка (4) (по-нататък наричани общо „Условията за работа на ЕЦБ“).

               (3)

               Съгласно член 4, параграф 1 от Регламент (ЕС, Евратом) № 883/2013 във връзка със защитата на финансовите интереси на Съюза и борбата с измамите и с всякакви други незаконни дейности, засягащи финансовите интереси на Съюза, Службата „провежда административни разследвания в рамките на институциите, органите, службите и агенциите“ в съответствие с условията, предвидени в Регламент (ЕС, Евратом) № 883/2013 и в решенията, приети от всяка институция, орган, служба или агенция. Съгласно член 4, параграф 7 от Регламент (ЕС, Евратом) № 883/2013 всяка институция, орган, служба и агенция приема решение, което „включва по-специално правило относно задължение от страна на длъжностни лица, други служители, членове на институции или органи, началници на служби или агенции, или членове на персонала да сътрудничат на Службата и да ѝ предоставят информация, като същевременно се гарантира поверителността на вътрешното разследване“. В съответствие със съдебната практика на Съюза Службата може да започне разследване само въз основа на достатъчно сериозни съмнения (5).

               (4)

               Съгласно съображение 12 от Регламент (ЕС, Евратом) № 883/2013 разследванията следва да се извършват в съответствие с Договорите, по-специално с Протокол № 7 за привилегиите и имунитетите на Европейския съюз, като следва да се спазват и Правилникът за персонала, правата на човека и основните свободи, по-специално принципът на безпристрастност, правото на засегнатите лица да изразяват мнението си за касаещите ги факти и принципът, че заключенията от разследванията могат да се основават единствено на елементи, които имат доказателствена стойност, както и основните принципи, общи за държавите членки и признати от Съда на Европейския съюз, като например поверителността на правните консултации (неприкосновеност на разговорите и кореспонденцията между клиент и адвокат). За тази цел институциите, органите, службите и агенциите следва да установят реда и условията, съгласно които да бъдат провеждани вътрешни разследвания.

               (5)

               Решение ЕЦБ/2004/11 (6) беше прието с цел да бъдат установени редът и условията за провеждане на вътрешни разследвания в ЕЦБ съгласно Регламент (ЕО) № 1073/1999 на Европейския парламент и на Съвета (7). Необходимо е настоящата правна рамка да бъде преразгледана, за да се вземе предвид, че с Регламент (ЕС, Евратом) № 883/2013 се отменя и заменя Регламент (ЕО) № 1073/1999 и че след приемането на Решение ЕЦБ/2004/11 са създадени нови органи на ЕЦБ.

               (6)

               С Регламент (ЕС) № 1024/2013 на Съвета (8) се създаде Надзорният съвет като вътрешен орган на ЕЦБ, който планира и изпълнява възложените на ЕЦБ конкретни задачи относно политиките, свързани с пруденциалния надзор над кредитните институции. На основание член 24, параграф 1 и член 25, параграф 5 от Регламент (ЕС) № 1024/2013 ЕЦБ създаде Административен съвет за преглед (9) и Група за посредничество (10). Освен това на основание член 3, параграф 1 и член 143, параграф 1 от Регламент (ЕС) № 468/2014 на Европейската централна банка (ЕЦБ/2014/17) (11) ЕЦБ създаде съвместни надзорни екипи за надзора над всяко значимо поднадзорно лице или значима поднадзорна група, както и екипи за извършване на проверки на място. Впоследствие, на основание членове 9а и 9б от Процедурния правилник на Европейската централна банка (12), ЕЦБ създаде съответно Комитет по етика (13) и Комитет за одит.

               (7)

               Настоящото решение следва да се прилага по отношение на членовете на съвместните надзорни екипи и на екипите за извършване на проверки на място, спрямо които не се прилагат Условията за работа на ЕЦБ. Членовете на персонала на националните компетентни органи, които са членове на съвместните надзорни екипи и на екипите за извършване на проверки на място, попадат в сферата на контрола на ЕЦБ по въпроси, свързани с работата им по отношение на възложените на ЕЦБ задачи съгласно Регламент (ЕС) № 1024/2013. Съгласно член 6, параграф 1 от Регламент (ЕС) № 1024/2013 ЕЦБ отговаря за ефективното и последователно функциониране на единния надзорен механизъм (ЕНМ). Съгласно член 6, параграф 1 и член 146, параграф 1 от Регламент (ЕС) № 468/2014 (ЕЦБ/2014/17) членовете на съвместните надзорни екипи и на екипите за извършване на проверки на място изпълняват указанията на съответния координатор на екип. Тези разпоредби се основават на член 6, параграф 7 от Регламент (ЕС) № 1024/2013, с който от ЕЦБ се изисква да приеме рамка за организиране на практическите ред и условия за осъществяването на сътрудничеството в ЕНМ.

               (8)

               При приемането на настоящото решение ЕЦБ е длъжна да обоснове ограниченията върху вътрешните разследвания, които засягат конкретните задачи и задължения, възложени на ЕЦБ с членове 127 и 128 от Договора и с Регламент (ЕС) № 1024/2013. С тези ограничения следва да се гарантира необходимата поверителност за определена информация на ЕЦБ и да се осъществи намерението на законодателя да засили борбата с измамите. Освен за целите на тези конкретни задачи и задължения ЕЦБ следва да бъде третирана като публичноправен субект, подобен на другите институции и органи на Съюза, и за целите на настоящото решение.

               (9)

               В извънредни случаи разпространяването извън ЕЦБ на част от поверителната информация, която се съхранява от нея с оглед на изпълнението на задачите ѝ, би могло сериозно да засегне функционирането на ЕЦБ. В тези случаи решението, с което на Службата се предоставя достъп до информация или ѝ се предава информация, следва да бъде взето от Изпълнителния съвет. В областта на решенията относно паричната политика или на операциите по управлението на чуждестранните резерви и интервенциите на валутните пазари следва да се предостави достъп до информация, която е по-стара от една година. По отношение на други области, като например във връзка с информацията относно задачите, възложени на ЕЦБ с Регламент (ЕС) № 1024/2013, данните относно стабилността на финансовата система или на отделни кредитни институции, които ЕЦБ е получила от националните компетентни органи, както и информацията относно защитните елементи и техническите спецификации на настоящи и бъдещи евробанкноти, не следва да съществуват конкретни времеви ограничения. Въпреки че с настоящото решение следва да се ограничи обхватът на информацията, чието разпространение извън ЕЦБ би могло сериозно да засегне функционирането на ЕЦБ, до определени конкретни области от дейността ѝ, е необходимо да се предвиди възможността настоящото решение да бъде адаптирано, за да бъде прилагано в случай на непредвидени промени, с цел да се осигури, че ЕЦБ продължава да изпълнява възложените ѝ с Договора задачи.

               (10)

               С настоящото решение следва да се вземе предвид, че членовете на Управителния съвет на ЕЦБ и Генералния съвет на ЕЦБ, които не са членове на Изпълнителния съвет на ЕЦБ, освен функциите си в Европейската система на централните банки изпълняват и национални функции, а членовете на Надзорния съвет на ЕЦБ, Групата за посредничество на ЕЦБ, съвместните надзорни екипи и екипите за извършване на проверки на място, които са представители на националните компетентни органи на участващите държави членки, също изпълняват национални функции едновременно със задачите си съгласно Регламент (ЕС) № 1024/2013. Изпълнението на тези национални функции е предмет на национално право, който е извън обхвата на вътрешните разследвания на Службата. Поради това настоящото решение следва да се прилага единствено към професионалните дейности, извършвани от тези лица в качеството им на членове на Управителния съвет на ЕЦБ, Генералния съвет на ЕЦБ, Надзорния съвет на ЕЦБ, Групата за посредничество на ЕЦБ, съвместните надзорни екипи и екипите за извършване на проверки на място.

               (11)

               С настоящото решение следва да се вземе предвид и че външните членове на Административния съвет за преглед на ЕЦБ, Комитета за одит на ЕЦБ и Комитета по етика на ЕЦБ могат да изпълняват други функции едновременно с правомощията си. Изпълнението на тези функции е извън обхвата на вътрешните разследвания на Службата. Поради това настоящото решение следва да се прилага единствено към професионалните дейности, извършвани от тези лица в качеството им на членове на Административния съвет за преглед на ЕЦБ, Комитета за одит на ЕЦБ и Комитета по етика на ЕЦБ.

               (12)

               Съгласно член 37.1 от Устава на Европейската система на централните банки и на Европейската централна банка (наричан по-долу „Устава на ЕСЦБ“) членовете на органите за вземане на решения и персоналът на ЕЦБ са длъжни да не разкриват информация, която е предмет на задължение за професионална тайна дори след като са престанали да изпълняват задълженията си. Съгласно член 27, параграф 1 от Регламент (ЕС) № 1024/2013 спрямо членовете на Надзорния съвет, персонала на ЕЦБ и служителите, командировани от участващите държави членки, които изпълняват задължения по надзора, се прилагат същите изисквания по отношение на професионалната тайна дори след като са престанали да изпълняват задълженията си. Член 22, параграф 1 от Решение ЕЦБ/2014/16 и член 2, параграф 4 от Решение (ЕС) 2015/433 (ЕЦБ/2014/59) предвиждат същото съответно както за членовете на Административния съвет за преглед на ЕЦБ и техните заместници, така и за членовете на Комитета по етика на ЕЦБ. Съгласно параграф 6 от Мандата на Комитета за одит (14) членовете на Комитета за одит не разпространяват никаква конфиденциална информация, която им е станала известна при изпълнението на задълженията им, на лица или органи извън ЕЦБ/Евросистемата. Съгласно член 10 от Регламент (ЕС, Евратом) № 883/2013 по отношение на Службата и нейните служители се прилагат същите условия за поверителност и професионална тайна като тези за персонала на ЕЦБ съгласно Устава на ЕСЦБ и Условията за работа на ЕЦБ.

               (13)

               Съгласно член 7, параграф 3 от Регламент (ЕС, Евратом) № 883/2013 националните компетентни органи предоставят в съответствие с националните разпоредби необходимата подкрепа, за да може персоналът на Службата да изпълнява ефективно своите задачи. Правителството на Федерална република Германия и ЕЦБ са договарящи страни по Споразумението за седалището, подписано на 18 септември 1998 г. (15), с което по отношение на ЕЦБ се изпълнява Протокол № 7 за привилегиите и имунитетите на Европейския съюз и което съдържа разпоредби за неприкосновеността на помещенията, архивите и комуникациите на ЕЦБ, както и за дипломатическите привилегии и имунитети на членовете на Изпълнителния съвет на ЕЦБ.

               (14)

               Предвид замяната на Регламент (ЕО) № 1073/1999 с Регламент (ЕС, Евратом) № 883/2013 и значителния брой изменения, които са необходими, Решение ЕЦБ/2004/11 следва да бъде отменено и заменено с настоящото решение,

         ПРИЕ НАСТОЯЩОТО РЕШЕНИЕ:
   Член 1
   Приложно поле
   Настоящото решение се прилага по отношение на:

               —

               членовете на Управителния съвет и Генералния съвет на ЕЦБ по въпроси във връзка с функциите им на членове на тези органи за вземане на решения на ЕЦБ;

               —

               членовете на Изпълнителния съвет на ЕЦБ;

               —

               членовете на Надзорния съвет на ЕЦБ по въпроси във връзка с функциите им на членове на този орган;

               —

               членовете на Административния съвет за преглед на ЕЦБ по въпроси във връзка с функциите им на членове на този орган;

               —

               членовете на Групата за посредничество на ЕЦБ по въпроси във връзка с функциите им на членове на този орган;

               —

               членовете на Комитета за одит на ЕЦБ по въпроси във връзка с функциите им на членове на този орган;

               —

               членовете на Комитета по етика на ЕЦБ по въпроси във връзка с функциите им на членове на този орган;

               —

               членовете на управителните органи или членовете на персонала на националните централни банки или на националните компетентни органи, които участват в заседанията на Управителния, Генералния и Надзорния съвет на ЕЦБ като заместници и/или придружаващи лица по въпроси във връзка с тази функция

         (по-долу наричани общо „участници в органите за вземане на решения и в други органи“); и

               —

               постоянните или временни членове на персонала на ЕЦБ, по отношение на които се прилагат Условията за работа на ЕЦБ;

               —

               лицата, които работят за ЕЦБ на основание, различно от трудов договор, включително членовете на персонала на националните компетентни органи, които са членове на съвместните надзорни екипи и на екипите за извършване на проверки на място, по въпроси във връзка с работата им за ЕЦБ

         (по-долу наричани общо „съответни лица“).
   Член 2
   Задължение за сътрудничество със Службата
   Без да се засягат съответните разпоредби на Договорите, Протокол № 7 за привилегиите и имунитетите на Европейския съюз, Устава на ЕСЦБ и Правилника за персонала, при пълно зачитане на правата на човека, основните свободи и основните принципи, общи за държавите членки, и при спазване на определените в Регламент (ЕС, Евратом) № 883/2013 процедури и установените с настоящото решение правила, участниците в органите за вземане на решения и в други органи и съответните лица са длъжни да сътрудничат на Службата и да ѝ предоставят информация, като същевременно се гарантира поверителността на вътрешното разследване.
   Член 3
   Задължение за докладване на информация за незаконна дейност
   1.   Съответните лица, които узнаят информация, която поражда съмнения за наличието на възможни случаи на измама, корупция или всякаква друга незаконна дейност, засягаща финансовите интереси на Съюза, незабавно предоставят тази информация на директора на дирекция „Вътрешен одит“, главния ръководител на структурното им звено или члена на Изпълнителния съвет, който отговаря основно за структурното им звено. Тези лица предават незабавно информацията на директора на генерална дирекция „Секретариат“. Съответните лица по никакъв начин не трябва да бъдат третирани несправедливо или да търпят дискриминация поради това, че са съобщили посочената в настоящия член информация.
   2.   Участниците в органите за вземане на решения и в други органи, които узнаят информацията, посочена в параграф 1, уведомяват директора на генерална дирекция „Секретариат“ или председателя.
   3.   Когато директорът на генерална дирекция „Секретариат“ или ако е уместно, председателят получи информация в съответствие с параграфи 1 или 2, той я предава незабавно на Службата, като спазва член 4 от настоящото решение, и уведомява дирекция „Вътрешен одит“ и ако е уместно, председателя.
   4.   Когато участник в органите за вземане на решения и в други органи или съответно лице разполага с конкретна информация в подкрепа на евентуалното наличие на случай на измама, корупция или всякаква друга незаконна дейност по смисъла на параграф 1, като същевременно има основателни причини да счита, че предвидената в параграфите по-горе процедура би възпрепятствала в този конкретен случай надлежното докладване на тази информация пред Службата, той може да докладва директно на Службата, без да спазва член 4.
   Член 4
   Сътрудничество със Службата по отношение на чувствителна информация
   1.   В извънредни случаи, когато разпространяването извън ЕЦБ на определена информация би могло сериозно да засегне функционирането на ЕЦБ, решението за предоставяне на достъп на Службата до тази информация или за предаването на тази информация на Службата се взема от Изпълнителния съвет. Това се прилага за: информацията във връзка с решенията относно паричната политика или операциите по управлението на чуждестранните резерви и интервенциите на валутните пазари, при положение че тази информация не е по-стара от една година; информацията относно задачите, възложени на ЕЦБ с Регламент (ЕС) № 1024/2013; данните относно стабилността на финансовата система или на отделни кредитни институции, които ЕЦБ е получила от националните компетентни органи; и информацията относно защитните елементи и техническите спецификации на евробанкнотите.
   2.   Във всяко подобно решение на Изпълнителния съвет се вземат предвид всички фактори от значение, като степента на чувствителност на исканата от Службата информация за целите на разследването, важността ѝ за разследването и сериозността на подозрението, което Службата, участникът в органите за вземане на решения и в други органи или съответното лице са представили на председателя, както и степента на риск за функционирането на ЕЦБ в бъдеще. Ако не бъде предоставен достъп, в решението се излагат мотивите за това. По отношение на данните, които ЕЦБ получава относно стабилността на финансовата система или на отделни кредитни институции, Изпълнителният съвет може да вземе решение да не предостави достъп на Службата, ако той или съответният национален компетентен орган счита, че разкриването на информацията създава риск за стабилността на финансовата система или на отделната кредитна институция.
   3.   В много извънредни случаи, които се отнасят до информация във връзка с определена област от дейността на ЕЦБ, която има степен на чувствителност, еквивалентна на категориите информация съгласно параграф 1, Изпълнителният съвет може да реши временно да не дава достъп на Службата до тази информация. Параграф 2 се прилага за тези решения, чийто срок на действие не може да бъде по-дълъг от шест месеца. След това на Службата се дава достъп до информацията, освен ако Управителният съвет междувременно измени настоящото решение, като добави категорията информация към категориите, обхванати от параграф 1.
   Член 5
   Съдействие от ЕЦБ по вътрешни разследвания
   1.   Когато се образува вътрешно разследване в ЕЦБ, ръководителят, който отговаря за сигурността на ЕЦБ, предоставя на представителите на Службата достъп до помещенията на ЕЦБ след представянето на писмено разрешение, издадено от генералния директор на Службата, в което се съдържа информация относно:

               а)

               самоличността на представителите и длъжността, която те заемат в Службата;

               б)

               предмета и целта на разследването;

               в)

               правните основания за провеждане на разследването и произтичащите от тези правни основания правомощия за разследване.

         Незабавно се уведомяват председателят, заместник-председателят и директорът на дирекция „Вътрешен одит“.
   2.   Дирекция „Вътрешен одит“ съдейства на Службата при практическата организация на разследванията.
   3.   Участниците в органите за вземане на решения и в други органи и съответните лица предоставят исканата информация на представителите на Службата, които провеждат разследване, освен ако исканата информация може да се окаже чувствителна по смисъла на член 4, като в този случай Изпълнителният съвет взема решението относно това дали информацията следва да се предостави. Дирекция „Вътрешен одит“ документира цялата предоставена информация.
   Член 6
   Уведомяване на заинтересованите лица
   1.   Когато са налице данни за възможно участие на участник в органите за вземане на решения и в други орган или на съответно лице в измама, корупция и всякаква друга незаконна дейност по смисъла на член 3, параграф 1, заинтересованото лице трябва да бъде уведомено бързо, при положение че това не вреди на разследването (16). Във всеки случай не могат да бъдат направени заключения, в които поименно се посочва участник в органите за вземане на решения или в други органи или съответно лице, без на заинтересованото лице да е предоставена възможност да изрази мнението си по всички факти, които се отнасят до него, включително по наличните срещу него доказателства. Заинтересованите лица имат право да запазят мълчание, да не дават показания срещу себе си и да потърсят индивидуална правна помощ.
   2.   В случаите, в които за целите на разследването се налага запазването на пълна тайна и/или се изисква прилагането на процедури за разследване от компетентността на национален съдебен орган, изпълнението на задължението да се покани участник в органите за вземане на решения и в други органи или съответно лице, за да изрази мнението си, може да бъде отложено за ограничен период от време със съгласието на председателя или заместник-председателя.
   Член 7
   Информация за прекратяване на разследване без предприемане на по-нататъшни действия
   Ако след провеждане на вътрешно разследване не може да бъде образувано производство срещу участник в органите за вземане на решения и в други органи или срещу съответно лице, срещу което са направени твърдения, вътрешното разследване се прекратява, без да се предприемат по-нататъшни действия, с решение на генералния директор на Службата, който писмено уведомява за това участника в органите за вземане на решения и в други орган или съответното лице.
   Член 8
   Отнемане на имунитет
   Всяко искане от национален полицейски или съдебен орган за отнемане на приложимия имунитет срещу съдебно преследване на участник в органите за вземане на решения и в други органи или на съответно лице при възможни случаи на измама, корупция и всякаква друга незаконна дейност, засягаща финансовите интереси на Съюза, се изпраща на генералния директор на Службата за становище. Управителният съвет взема решение по отношение на отнемането на имунитета на участниците в органите за вземане на решения и в други органи, а Изпълнителният съвет взема решение по отношение на отнемането на имунитета на съответните лица.
   Член 9
   Влизане в сила и отмяна
   1.   Настоящото решение влиза в сила на двадесетия ден след публикуването му в Официален вестник на Европейския съюз.
   2.   Решение ЕЦБ/2004/11 се отменя, считано от двадесетия ден след публикуването на настоящото решение в Официален вестник на Европейския съюз.
   3.   Позоваванията на Решение ЕЦБ/2004/11 се считат за позовавания на настоящото решение.

      Съставено във Франкфурт на Майн на 4 март 2016 година.

            Председател на ЕЦБ

         Mario DRAGHI

      (1)  ОВ L 248, 18.9.2013 г., стр. 1.

      (2)  Кодекс за поведение за членовете на Управителния съвет (ОВ C 123, 24.5.2002 г., стр. 9).

      (3)  Допълнителен кодекс за Етичните критерии за членовете на Изпълнителния съвет на Европейската централна банка (в съответствие с член 11.3 от Процедурния правилник на Европейската централна банка) (ОВ C 104, 23.4.2010 г., стр. 8).

      (4)  Кодекс за поведение за членовете на Надзорния съвет на Европейската централна банка (ОВ C 93, 20.3.2015 г., стр. 2).

      (5)  Комисия на Европейските общности срещу Европейската централна банка, C-11/00, ECLI:EU:C:2003:395.

      (6)  Решение ЕЦБ/2004/11 от 3 юни 2004 г. относно условията за извършване на разследвания в Европейската централна банка от Европейската служба за борба с измамите във връзка с предотвратяването на измами, корупция и всякакви други незаконни дейности, увреждащи финансовите интереси на Европейските общности, и за изменение на Условията за работа на персонала на Европейската централна банка (ОВ L 230, 30.6.2004 г., стр. 56).

      (7)  Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (ОВ L 136, 31.5.1999 г., стр. 1).

      (8)  Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).

      (9)  Решение ЕЦБ/2014/16 от 14 април 2014 г. относно създаването на Административен съвет за преглед и установяването на оперативните му правила (ОВ L 175, 14.6.2014 г., стр. 47).

      (10)  Регламент (ЕС) № 673/2014 на Европейската централна банка от 2 юни 2014 г. относно създаването на Група за посредничество и установяването на процедурния ѝ правилник (ЕЦБ/2014/26) (ОВ L 179, 19.6.2014 г., стр. 72).

      (11)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).

      (12)  Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (ОВ L 80, 18.3.2004 г., стр. 33).

      (13)  Решение (ЕС) 2015/433 на Европейската централна банка от 17 декември 2014 г. относно създаването на Комитет по етика и процедурния му правилник (ЕЦБ/2014/59) (ОВ L 70, 14.3.2015 г., стр. 58).

      (14)  Достъпен на уебсайта на ЕЦБ: www.ecb.europa.eu

      (15)  Федерален официален вестник (Bundesgesetzblatt) № 45, 1998, 27.10.1998 г. и № 12, 1999, 6.5.1999 г.

      (16)  Член 20 от Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1) се прилага по отношение на ограниченията върху информацията, която се предоставя на субектите на данните в случай на обработка на данните.